האופי
עיינתי בספרי זכרונות של ימי ילדותי ; לא תאמינו מה קראתי ; חרוזים, דקלומים ושירים ; שירי ברכה, שירי שלום ומסרים ; מה אכתוב לך לא אדע ; שיר, סיפור או אגדה ; רק אכתוב לך שתי מילים ; ישמרך האלוהים ; שטה ספינתי על גבי הגלים ; ואני מפליגה למרחקים ; למעלה כוכבים ; למטה שושנים ; אותך לא אשכח לעולמים ; האבן נשברת ; השושנה נובלת ; אך הידידות ; לעולם נשארת ; בספרי הזכרונות המשכתי לדפדף ; קראתי וקראתי מבלי להתעייף ; מה עוד שם מצאתי ; אפשר להתעלף ; יפים הם חיי הנוער ; אך חולפים הם כחלום זוהר ; דעו לנצלם ; כי לא ישובו לעולם ; אל תסתכלו על היופי ; כי אם על האופי ; היופי משחק ילדים ; ובאופי גורל החיים ; הבל היופי ושקר החן ; אנשים טובים - ימצאו תמיד חן ; בים בם בום ; פיתחו את האלבום ; דפדפו , דפדפו ; ואת שמי תמצאו ; עצוב היום בלי שמש ; עצוב הליילה בלי כוכבים ; אך עצוב יותר היום ; בו אנו נפרדים ; פרחי כשושנה ; והאירי כלבנה ; ואותי זכרי ; כאחות נאמנה ; שתה כוס יין ; ואמור לחיים ; את הכוס תשבור ; ואותי תזכור ; על החלון ישבתי ; וזיכרון כתבתי ; פתאום נפל העיפרון ; וזה סוף הזיכרון; 